joelniklaus/EU_Wikipedias huggingface dataset:
Ajuri (Pinokkio)

Ajuri () on Carlo Collodin vuoden 1883 Pinokkio-romaanissa esiintyvä kuvitteellinen hahmo.  

Ajuri esiintyy romaanin kappaleessa XXXI, jossa häntä kutsutaan myös nimellä The Little Man (it. L'Omino). Ajurilla on punaiset vaatteet, mustat housut ja hattu ja hän ajaa 24 aasin vetämää vaunua. Romaanissa hän ottaa Pinokkion ja tämän ystävän Candlewickin vaunuunsa kyytiin, mutta Pinokkio joutuu istumaan aasin selkään vaunun ollessa aivan täynnä, ja myöhemmin ajuri puree yhdeltä aasilta puolet korvasta irti tämän heitettyä Pinokkion pois selästään. Myöhemmin paljastuu, että aasit ovat oikeasti ihmisiä, ja Ajuri vie kyydissään olevat lapset Huvitusten saarelle, missä he muuttuvat oikeiksi aaseiksi. Myöhemmin Ajuri vierailee Pinokkion ja Candlewickin luona, jotka ovat muuttuneet aaseiksi ja myy Pinokkion sirkukseen ja Caldlewickin maanviljelijälle tienaten isot rahat.

Disneyn vuoden 1940 Pinokkio-elokuvassa Ajurilla on kaksi apulaista, Rehti Repo (Honest John) ja Kimi Keppostin (Gideon), joiden avulla hän sieppaa lapsia ja houkuttelee heidät Huvitusten saarelle. Ajuri vie lapset, Pinokkion mukaan lukien, saarelle veneellä ja rohkaisee lapsia käyttäytymään saarella kuin aasit, mikä lopulta johtaa siihen, että lapset oikeasti muuttuivat aaseiksi. Ajurilla on saarella muita apulaisia, jotka vangitsevat aaseiksi muuttuneet lapset häkkeihin Ajurin tarkistettaviksi. Ajuri hiljentää huutavat lapset ruoskallaan ja sanoi aaseiksi muuttuneille lapsille, että he ovat nyt saaneet hauskanpitonsa ja joutuvat maksamaan siitä. Kun lapset ovat täysin menettäneet puhekykynsä, Ajuri myy heidät eteenpäin suolakaivoksille. Pinokkio onnistuu pakenemaan saarelta puoliksi aasiksi muuttuneena. Ajurin kohtalo ei ole tiedossa, ja hän on ainoa tunnettu Disneyn pahis, joka elokuvassa selvisi teoistaan ilman rangaistusta.

Ajuri esiintyy myös vuoden 1972 Pinokkion seikkailut -animaatioelokuvassa, jossa hän ei ole yhtä paha kuin romaanissa. Vuoden 1992 elokuvassa Ajuri on yhtä paha kuin Disneyn elokuvaversiossa. Vuoden 1996 elokuvassa Pinokkio huijaa Ajurin putoamaan kirottuun vesialtaaseen, ja hän muuttuu merihirviöksi, joka ui pois merelle. Saman vuoden samannimisessä videopelissä Pinokkio taistellessaan Ajuria vastaan saa hänet putoamaan jyrkänteeltä alas.

Ajuri esiintyi myös Mikin klubi -sarjan jaksossa ”Mickey vs. Shelby”. Romaanissa Descendants: Isle of the Lost paljastetaan, että Ajuri on vihdoinkin saanut rangaistuksen teoistaan, kun hänet pakotettiin vuoden aikana etsimään kaikki aaseiksi muuttamansa lapset ja palauttamaan heidät normaaleiksi, minkä jälkeen Ajuri karkoitettiin Isle of the Lostille. Ajuri ylläpitää saarella taksiyritystä, kuljettaen asukkaita paikasta toiseen oikeiden aasien vetämillä vaunuilla.
Disneyn hahmot
Lasten- ja nuortenkirjallisuuden henkilöhahmot
Yleisradion hallintoneuvosto

Yleisradion hallintoneuvosto on Yleisradion korkein päättävä elin, jonka 21 jäsentä valitsee eduskunta. Lisäksi yhtiön henkilöstöllä on hallintoneuvostossa kaksi edustajaa, joilla on kokouksissa läsnäolo- ja puheoikeus, mutta ei äänioikeutta. Kaikki varsinaiset jäsenet ovat kansanedustajia.

Hallintoneuvoston jäseniksi on valittava tiedettä, taidetta, sivistystyötä ja elinkeino- ja talouselämää tuntevia sekä eri yhteiskunta- ja kieliryhmiä edustavia henkilöitä.

Hallintoneuvosto valitsee ja erottaa Yleisradion hallituksen, päättää asioista, jotka koskevat toiminnan huomattavaa supistamista tai laajentamista tai yhtiön organisaation huomattavaa muuttamista, valvoo sitä, että julkisen ohjelmatoiminnan tehtävät tulevat suoritetuiksi sekä laatii ennakkoarvion uusista palveluista ja toiminnoista. Hallintoneuvosto päättää myös yhtiön strategiasta sekä talouden ja toiminnan suuntaviivoista.

Jäsenet 

Eduskuntavaalien 2019 jälkeiset uudet Yleisradion hallintoneuvoston jäsenet valittiin 18. kesäkuuta 2019. 

Yleisradion henkilöstön edustajat:

 Pirjo Auvinen

 Risto Mattila

Katso myös 

 Ylen hallitus
 Yleisradion ohjelmaneuvostot (1936–1992)

Lähteet

Aiheesta muualla
Yleisradion hallintoelimet ja niiden jäsenet 1964-1970, reporadio.fi (PDF)

Yle
Eduskunnan toimielimet
Ajokaista

Ajokaista on yhdelle ajoneuvoriville tarkoitettu ajoradan osa.  Ajokaistoja saatetaan päällystetyillä teillä erottaa toisistaan ja ohjata niillä tapahtuvaa kääntymistä tai ohittamista tai ajonopeutta ym. tiemerkinnöillä.

Katso myös 
 Leveäkaistatie
 Ohituskaistatie
 Kaksiajoratainen tie

Tieliikenne
Krépin Diatta

Krépin Diatta (s. 25. helmikuuta 1999) on senegalilainen jalkapalloilija. Hän on pelipaikaltaan keskikenttäpelaaja. Hän edusti vuonna 2017 norjalaisseura Sarpsborgia ja siirtyi vuonna 2018 belgialaiseen Club Bruggeen ja tammikuussa 2021 Ranskan pääsarjassa pelaavaan Monacoon.

Diatta pelasi Senegalin maajoukkueessa ensimmäisen maaottelunsa maaliskuussa 2019 Madagaskaria vastaan. Ensimmäisen maaottelumaalinsa hän teki kesäkuussa 2019 Afrikan-mestaruuskilpailujen alkulohko-ottelussa Tansaniaa vastaan. Hän on pelannut lokakuun 2022 loppuun mennessä kaikkiaan 26 maaottelua ja tehnyt niissä kaksi maalia, joista toisen kesäkuussa 2021 ystävyysottelussa Sambiaa vastaan.

Lähteet 

Senegalilaiset jalkapalloilijat
Vuonna 1999 syntyneet
Elävät henkilöt
Lapinlahden terveyskeskus

Lapinlahden terveyskeskus on Lapinlahden kunnassa Pohjois-Savossa toimiva  terveysasema.  Perusterveydenhoitoa tarjotaan myös Varpaisjärven terveysasemalla.

Lapinlahden terveyskeskuksen päivystys palvelee kiireellistä hoitoa tarvitsevia ja ajanvarausasiakkaita arkisin kello 8-18 ja viikonloppuisin kello 8-16. Muulloin eli iltaisin ja öisin päivystyspalvelut ovat saatavilla Kuopion yliopistollisen sairaalan päivystyksestä (Puijonlaaksontie 2, Kuopio, C-ovi) tai Iisalmen sairaalan päivystyksestä (Riistakatu 23, Iisalmi).

Lähteet

Aiheesta muualla
Terveyspalvelut (lapinlahti.fi)

Lapinlahden rakennukset ja rakennelmat
Suomen terveysasemat, terveyskeskukset ja terveyskeskuspäivystykset
Pohjois-Savon sairaanhoitopiiri
Stig Håkansson

Stig Håkansson  (19. lokakuuta 1918 – 2000) oli ruotsalainen pituushyppääjä ja pikajuoksija, joka menestyi eritoten 1940-luvulla. Hänen paras saavutuksensa oli vuoden 1946 Oslon EM-kisoissa 4 × 100 metrin viestikulta Ruotsin joukkueessa. Hän menestyi 1960-luvulla curlingissa ja edusti joukkueensa kanssa Ruotsia lajin MM-kisoissa vuonna 1968.

Ura 
Håkansson aloitti yleisurheilu-uransa 1930-luvun lopulla. Hän voitti Ruotsin pituushyppymestaruuden vuonna 1939. Seuraavana vuonna hän voitti hopeaa niin pituushypyssä kuin 100 metrillä. Håkanssonin huippuvuosi oli 1944, jolloin hän voitti niin pituuden kuin 100 metrin Ruotsin-mestaruudet. Saman vuoden syksynä hän teki myös omat henkilökohtaiset ennätyksensä niin 100 metrillä, 200 metrillä kuin pituudessa. Vuonna 1945 hän voitti 100 metrin ja vuonna 1946 pituuden mestaruuden. Vuosi 1946 oli toisen maailmansodan jälkeen ensimmäinen kansainvälinen kilpailukausi. Silloin järjestettiin Norjassa Oslossa EM-kisat. Niissä Håkansson oli yhdessä Stig Danielssonin, Inge Nilssonin ja Olle Laesskerin kanssa Ruotsin pikaviestijoukkueessa, joka voitti Euroopan-mestaruuden. Lisäksi hän sijoittui niin 100 metrillä kuin pituudessa viidenneksi. Pituudessa maanmies Olle Laessker voitti Oslon EM-kisoissa. Håkansson nimitettiin yleisurheilu-uransa jälkeen yleisurheilun stor grabbiksi numerolla 107.

Yleisurheilu-uransa jälkeen Håkansson pelasi Karlstadissa IF Götassa curlingia, ja hän voitti johtamassaan joukkueessa ensin Ruotsin-mestaruuden ja sijoittui sitten neljänneksi samalla Götan joukkueella vuoden 1968 MM-kisoissa Kanadassa. Hän toimi IF Götan puheenjohtajana 1960-luvulla. Håkanssonin pojat Lars-Eric Håkansson ja Thomas Håkansson edustivat 1970-luvulla Ruotsia curlingin EM-kisoissa.

Parhaat tulokset 
100 m: 10,6, 1. lokakuuta 1944, Karlstad
200 m: 21,9, 17. syyskuuta 1944, Göteborg
Pituushyppy: 7,50, 8. lokakuuta 1944, Sigtuna

Lähteet

Asiasta muualla
 Stig Håkanssonin parhaat kisat
 Yleisurheilun Stora Grabbar & Tjejer
 Karlstads Curlingklubb

Ruotsalaiset pituushyppääjät
Ruotsalaiset pikajuoksijat
Ruotsalaiset curlingpelaajat
Vuonna 1918 syntyneet
Vuonna 2000 kuolleet
Joroisten lukio

Joroisten lukio on Joroisten kirkonkylässä toimiva suomenkielinen lukio. Se sijaitsee Joroisten yhtenäiskoulu yläkoulun kanssa samalla kiinteistöllä (Koulutie 1).  Lukion ja yhtenäiskoulun rehtorina työskenteli Antti Karjula (2017-2019). Vuodesta 2019 lukion ja yhtenäiskoulun vt. rehtorina on työskennellyt Satu Immonen.

Lähteet

Aiheesta muualla
Joroisiin Suomen ensimmäinen frisbeegolflukio (14.12.2016) (frisbeegolfradat.fi)

Joroisten oppilaitokset
Suomen lukiot
Tribedo

Tribedo Oy, vuoteen 2021 Opset, on vuonna 2001 perustettu suomalainen OP:n ja Bravedo Oy:n yhteisyritys, joka tuottaa OP Ryhmälle asiakas- ja asiantuntijapalveluita. Tribedon liikevaihto oli 31,4 miljoonaa euroa vuonna 2021.

Tribedolla on toimipisteet viidellä paikkakunnalla: Helsingissä, Tampereella, Kuopiossa, Joensuussa sekä Oulussa.

Tehtävät ja henkilöstö 
Tribedon tarjoamia tehtäväalueita ovat esimerkiksi monikanavainen asiakaspalvelu, erilaiset back office -tehtävät, digitointi- ja talouspalvelut, digitaalinen viestintä sekä monet asiantuntijatehtävät henkilöstövuokrauksena.  

Palveluita tuotetaan suomeksi ja ruotsiksi.

Tribedossa työskentelee noin 800 henkilöä.

Bravedo Oy osti ISS Palvelut Oy:n osuuden Tribedosta toukokuussa 2021. Yritysnimi muuttui omistajavaihdoksen myötä Opsetista Tribedoksi.

Lähteet 

Suomalaiset yritykset
Osuuspankkitoiminta
Åke Stenqvist

Åke Valter Stenqvist (31. tammikuuta 1914 Tukholma – 12. elokuuta 2006 Tukholma) oli ruotsalainen pikajuoksija ja pituushyppääjä, joka saavutti parhaana menestyksenä vuoden 1938 EM-kisojen pikaviestihopeaa. Lisäksi hän oli aktiivi käsipalloilija ja pelasi 1940-luvulla muutaman käsipallomaaottelun Ruotsin maajoukkueessa.

Åke "Fisken" Stenqvist saavutti ensimmäisen Ruotsin mestaruutensa pituushypyssä vuonna 1935 ja uusi mestaruuden peräti kuusi kertaa eli mestrauusvuodet olivat 1935-42. Samanaikaisesti hän kilpaili  5-ottelussa ja saavutti siinä kolme Ruotsin mestaruutta vuosina 1940-42. Hän edusti vuosina 1935-38 tukholmalaisseura IK Modea ja saavutti seuran riveissä Ruotsin 4 x 100 metrin viestipronssia vuonna 1937 ja viestihopeaa 1938. Vuoden 1938 jälkeen hän edusti toista tukholmalaisseuraa IF Sleipneria, jonka riveissä hän saavutti viestikultaa vuonna 1940, viestipronssia 1941 ja 1942 sekä viestipronssia 1943. 

Berliinin vuoden 1936 olympialaisten pituushypyssä Stenqvist selvisi karsinnoista finaaliin, jossa hän sijoittui 10:ksi. Lisäksi hän oli mukana Ruotsin pikaviestijoukkueessa, joka jäi niukasti finaalista samalla ajalla Kanadan joukkueen kanssa, joka selvisi kuudentena pikaviestifinaaliin. Vuoden 1938 Pariisin EM-kisoissa Stenqvist oli mukana Ruotsin 4 x 100 metrin pikaviestijoukkueessa, joka otti hopealle ajalla 41,1 yhdessä Gösta Klemmingin, Lennart Lindgrenin ja Lennart Strandbergin kanssa. Lisäksi oli henkilökohtaisessa lajissa pituudessa sijalla 11.

Parhaat tulokset
100 m: 10,7 (Södertälje 17. kesäkuuta 1938)
200 m: 21,8 (Tukholma 15. heinäkuuta 1938)
400 m: 49,6 (Tukholma 18. syyskuuta 1938)
Pituushyppy: 7,47 (Berliini, Saksa 1. elokuuta 1937)
Kuula: 12,24
Kiekonheitto: 36,42
Keihäänheitto: 55,60
5-ottelu: 4 403 pist.

Hänet nimettiin yleisurheilusaavutustensa johdosta jo vuonna 1935 yleisurheilun Stora grabbariksi numerolla 94.

Monipuolinen palloilija
Yleisurheilun lisäksi Åke Stenqvist oli monipuolinen palloilija. Parhaimman menestyksensä hän saavutti käsipallossa Sleipner IF:n riveissä vuodesta 1938 alkaen. Hän pelasi myös kolme maaottelua Ruostin käsipallomaajoukkueessa vuosina 1943-45. Lisäksi hän pelasi urheilu-uransa alkuvuosina palloilun tukholmalaisseura Karlbergs BK:ssa juniorivuosinaan 1929-32 jalkapallomaalivahtina ja 1931-43 seuran jääkiekkojoukkueessa puolustajana. Lisäksi hän pelasi jääpalloa yleisurheiluseurassaan IK Modessa vuosina 1936-38 ja sen jälkeen toisessa tukholmalaisseurassa Järva IS vuosina 1940-43.

Aiheesta muualla 
 Sport Reference - Åke Stenqvist 
 European Athletics Champoinships - Paris 1938
 brinkster.net - Åke Stenqvist 
 Yleisurheilun stora grabbarit
 Svenska landslagsmän i handboll 1934-2005

Ruotsalaiset pikajuoksijat
Ruotsalaiset pituushyppääjät
Ruotsalaiset yleisurheilun moniottelijat
Ruotsalaiset käsipalloilijat
Vuonna 1914 syntyneet
Vuonna 2006 kuolleet
Kaizen

Kaizen (改善) on alun perin japaninkielinen termi ja tarkoittaa jatkuvaa parantamista pienissä askeleissa. Kaizen on Lean-ajatteluun pohjautuva menetelmä ja sitä käytetään erilaisten prosessien parantamiseen yhdessä organisaation johdon ja työntekijöiden kanssa. Kaizenin perusajatuksena on parantaa prosesseja jatkuvasti pienissä askeleissa vähentämällä hukkaa. Merkittäviä parannuksia saadaan aikaan lyhyessä ajassa ilman suuria investointeja tai riskejä. Yksi tunnetuimpia ja pitkäaikaisempia Kaizen-vaikuttajia on Masaaki Imai. Hän on kirjoittanut useita Kaizen-kirjoja, esim. Gemba Kaizen , joka vapaasti käännettynä tarkoittaa jatkuvaa parantamista työpisteessä.

Kaizenilla saavutettavia tuloksia 
Kaizen-menetelmää on jo kauan sovellettu teollisuudessa ja viime aikoina yhä useammin menestyksellisesti myös muilla aloilla. Kaizenilla aikaansaatuja tuloksia ovat esim.:

 läpimenoaikojen lyheneminen 90 %,
 prosessin tehostuminen 30-50 % ja
 työtyytyväisyyden paraneminen 30 %.

Kaizenin muita etuja ovat mm. tulosten nopeus, vähäinen aikainvestointi, johdon ja työntekijöiden sitoutuminen, vastarinnan nopea hallinta sekä työntekijöiden valmiuksien parantaminen.

Kaizen-työpaja 
Kaizen-menetelmää voidaan käyttää esim. 3-5 päivän kestävissä työpajoissa. Tyypillinen Kaizen-työpaja koostuu kolmesta vaiheesta:

 Valmistelu (1-2 viikkoa ennen Kaizen-työpajaa), jolloin mm. määritetään Kaizenin tavoite, varmistetaan johdon tuki sekä huolehditaan riittävistä resursseista Kaizen-työpajan aikana ja sen jälkeen.
 Kaizen-työpaja (2-5 päivää), jossa parannettava prosessi analysoidaan, prosessin ongelmat määritetään ja mietitään ratkaisut ongelmien poistamiseksi erilaisia Lean-työkaluja käyttäen.
 Parannustoimenpiteiden jalkauttaminen ja jatkuva parantaminen (15-20 päivää). Työpajan jälkeen ratkaisut toteutetaan välittömästi ja tuloksia seurataan ja niitä pyritään parantamaan edelleen esim. uudella Kaizen-työpajalla.

Kaizen-työpajan suunnittelusta ja toteuttamisesta on kirjoitettu laajasti esim. kirjassa "The Kaizen Event Planner: Achieving Rapid Improvement in Office, Service, and Technical Environments" .

Kaizen on olennainen tekijä luomaan yrityksille Lean-kulttuuria, jossa tavoitellaan jatkuvan parantamisen ajattelumallia kaikilla organisaatiotasoilla.

Läheiset käsitteet 
Kaizen osa Lean käsitteitä, kuten myös 5S, JIT (JOT) sekä Toyota Production System.

Lähteet 

Laatu
Johtaminen
Liiketaloustiede
Tarzan ja pikkuväki

Tarzan ja pikkuväki (Tarzan and the Ant Men) on Edgar Rice Burroughsin romaani, joka julkaistiin vuonna 1924. Tarzan ja pikkuväki on Tarzan -kirjasarjan 10. osa.

Ensimmäinen suomennos julkaistiin vuonna 1925.

Lähteet 

Edgar Rice Burroughsin romaanit
Vuoden 1924 kirjat
Leike

Leike on ohut, mutta melko iso naudan tai sian lihasta leikattu lihaviipale, joka on kypsennetty pannulla. Ennen paistamista se usein leivitetään eli kastellaan vatkatulla kananmunalla ja kastetaan korppujauhon, suolan ja pippurin seokseen. Leivittäminen tekee paistopinnoista rapean. Tällainen on esimerkiksi wieninleike. Leike voi olla myös leivitetty siipikarjan tai kalan lihasta leikattu viipale. Leike-nimitystä käytetään lisäksi leikkeletuotteista, kuten vaikkapa kinkkuleikkeestä.

Lähteet

Aiheesta muualla 

Liha ja lihavalmisteet
Tarzan, viidakon valtias (kirja)

Tarzan, viidakon valtias (Tarzan, Lord of Jungle) on Edgar Rice Burroughsin romaani, joka julkaistiin vuonna 1928. Tarzan, viidakon valtias on Tarzan -kirjasarjan 11. osa.

Ensimmäinen suomennos julkaistiin vuonna 1929.

Lähteet 

Edgar Rice Burroughsin romaanit
Vuoden 1928 kirjat
Kermajuusto

Kermajuusto on runsasrasvainen juustotyyppi, jossa rasvan osuus kuiva-aineesta on vähintään puolet. Suomalaiset kermajuustot ovat alkuaan täysrasvaisia, puolipehmeitä ja murukoloisia. Niiden maku on happamaan vivahtava, ja niiden koko ja muoto vaihtelevat. Juustokimpaleen paino on tyypillisesti 3–6 kg. Suomessa tämä juustotyyppi on lähtöisin Varsinais-Suomesta. Esimerkiksi Oltermanni ja Turunmaa ovat kermajuustoja.

Lähteet

Aiheesta muualla 

Juustot
Tarzan ja kadonnut valtakunta

Tarzan ja kadonnut valtakunta (Tarzan and the Lost Empire) on Edgar Rice Burroughsin romaani, joka julkaistiin vuonna 1929. Tarzan ja kadonnut valtakunta on Tarzan -kirjasarjan 12. osa.

Ensimmäinen suomennos julkaistiin vuonna 1942.

Lähteet 

Edgar Rice Burroughsin romaanit
Vuoden 1929 kirjat
Kreikan parlamenttivaalit 2019

Kreikan vuoden 2019 parlamenttivaalit järjestettiin 7. heinäkuuta 2019. Vaaleissa valittiin 300 jäsentä seuraavalle nelivuotiskaudelle Kreikan parlamenttiin.

Vaalit järjestettiin etuajassa, koska pääministeri Aléxis Tsípras pyysi parlamentin hajottamista Syriza-puolueen kärsittyä tappion toukokuussa 2019 järjestetyissä europarlamenttivaaleissa ja Kreikan paikallisvaaleissa. Edelliset parlamenttivaalit olivat vuoden 2015 syyskuun parlamenttivaalit.

Vaaleissa ehdolla oli ehdokkaita 20 puolueesta tai vaaliliitosta. Vaaleissa käytettiin ensimmäisen kerran parlamenttivaaleihin uutta vaalipiirijakoa, jossa vaalipiirejä on 59 aiemman 56 sijasta.

Vaaleissa äänioikeutettuja oli  ja ääniä annettiin . Äänestysaktiivisuus jäi helteen vuoksi alhaiseksi, ja äänestysprosentti oli 57,91. Vaaleissa kuusi puoluetta läpäisi kolmen prosentin äänikynnyksen ja sai edustajia parlamenttiin. Vaalit voitti keskustaoikeistolainen Uusi demokratia, joka sai ehdottoman enemmistön, 158 paikkaa 300 paikasta. Pääministeriksi nousi puolueen johtaja Kyriákos Mitsotákis, joka muodosti Mitsotákisin hallituksen.

Tulokset 

Vaalien tulokset olivat:

Tulokset vaalipiireittäin 

Vaalien tulokset vaalipiireittäin (59 kpl) olivat:

Suurin puolue vaalipiireittäin

Puolueiden paras ja heikoin vaalipiiri

Lähteet

Aiheesta muualla 

2019
Vuoden 2019 vaalit
Aam Aadmi Party

Aam Aadmi Party (lyh. AAP, suomeksi Tavallisen ihmisen puolue) on intialainen vuonna 2012 perustettu puolue. Puolue syntyi alun perin korruptionvastaisesta liikehdinnästä, minkä jälkeen puolueena se saavutti huomattavaa menestystä Delhin osavaltiovaaleissa. Puolueen johtaja Arvind Kejriwal tuli Delhin pääministeriksi kahdesti AAP:n menestyksen seurauksena. Vuonna 2013 Kejriwal oli Delhin ministerinä 49 päivää, jonka jälkeen hän erosi protestina siitä, että hänen ajamansa korruptionvastainen laki ei mennyt läpi. Vuonna 2015 Kejriwalista tuli Delhin pääministeri uudestaan puolueen voitettua 67 paikkaa 70:stä.

Aam Aadmi Party on perustanut puhelinlinjan johon voi raportoida havaitsemaansa korruptiota, sekä teettänyt yllätystarkastuksia kouluihin ja sairaaloihin. Puolue on myös suojellut intialaisia kauppoja estämällä ulkomaalaisten supermarkettien saapumisen Delhiin. Vuonna 2019 puolue ilmoitti suunnittelevansa Delhiin ilmaisia metro- ja bussimatkoja naisille parantaakseen näiden turvallisuustilannetta.

Vaalimenestys

Intian parlamenttivaaleissa

Delhin osavaltiovaaleissa

Lähteet

Aiheesta muualla

Intialaiset puolueet
Antonianon instituutti

Antonianon instituutti on Bolognassa Italiassa sijaitseva instituutti, joka tekee hyväntekeväisyystyötä sekä toimii monipuolisesti taiteiden ja kulttuurin saralla.

Antonianon instituutin perustivat vuonna 1953 neljä fransiskaanimunkkia: isä Gabriele Adani, isä Ernesto Caroli, isä Benedetto Dalmastri ja isä Berardo Rossi. Alun perin instituutti toimi köyhien ruokailupaikkana, taideakatemiana ja elokuvateatterina. 1960-luvulta alkaen instituutissa on alettu tuottaa myös televisio-ohjelmia sekä äänilevyjä. Vuodesta 1961 alkaen instituutti on tuottanut vuosittain yhteistyössä Italian yleisradioyhtiön RAI:n kanssa Kultaisen šekiinin laulukilpailua (Zecchino d'Oro), joka on myös kuvattu instituutin tiloissa.

Instituutissa annetaan opetusta muun muassa klassisessa baletissa, moderneissa tanssilajeissa, kuvataiteissa sekä teatteri- ja elokuvataiteissa. Instituutissa toimii myös kaksi kuoroa: 3–11-vuotiaille suunnattu Piccolo Coro dell’Antoniano ja yli 12-vuotiaille tarkoitettu Verdi Note dell’Antoniano.

20. syyskuuta 2006 perustettu Antoniano ONLUS kokoaa yhteen instituutin hyväntekeväisyystyöhön kuuluvia projekteja, tapahtumia ja keräyksiä. Näihin kuuluvat muun muassa taloudellisissa vaikeuksissa oleville tarkoitetun avoimen ruokalan ylläpitäminen sekä vuonna 1991 alkanut vuosittainen hyväntekeväisyyskeräys Il Cuore dello Zecchino d’Oro (suom. Kultaisen šekiinin sydän), jonka nimi oli I Fiori della Solidarietà (suom. Solidaarisuuden kukat) vuosina 1991–2012.

Aiheesta muualla 
 Antonianon instituutin Internet-sivut 

Italialaiset järjestöt
Hyväntekeväisyysjärjestöt
Bologna
Florence Pugh

Florence Pugh (s. 3. tammikuuta 1996 Oxford) on englantilainen näyttelijä. Hän teki näyttelydebyyttinsä vuonna 2014 elokuvassa The Falling. Pugh teki läpimurtoroolinsa vuonna 2016 elokuvassa Lady Macbeth, josta hän voitti British Independent Film Awards -palkinnon ja oli ehdolla Bafta-palkinnon saajaksi. Vuonna 2019 hän näytteli Greta Gerwigin draamaelokuvassa Pikku naisia, josta hän sai parhaan naissivuosan Oscar-ehdokkuuden. Hän on myös tähdittänyt elokuvia Outlaw King (2018), Fighting with My Family (2019), Midsommar – loputon yö (2019) ja Don’t Worry Darling (2022) sekä minisarjaa The Little Drummer Girl (2018).

Vuonna 2021 Pugh näytteli Yelena Belovaa Marvel Cinematic Universen elokuvassa Black Widow (2021) ja Disney+-sarjassa Hawkeye (2021).

Filmografia

Lähteet

Aiheesta muualla 

 
 

Englantilaiset näyttelijät
Vuonna 1996 syntyneet
Elävät henkilöt
Ballhockey

Ballhockey on joukkuepeli, jota pelataan normaalin kokoisessa jääkiekkokaukalossa ja pelivälineinä toimivat jääkiekkomailat ja muovinen pelipallo. Luistimien sijaan pelaajilla on jaloissaan kengät. Pelinä ballhockey on katukiekon eräs muoto, ja molemmat puolestaan muistuttavat hyvin pitkälti jääkiekkoa myös säännöiltään. Joukkueessa on viisi pelaajaa ja maalivahti. Pelissä on yleensä kaksi tuomaria. Virallinen peliaika on 3 x 15 minuuttia, joiden välissä pidetään 10 minuutin tauot.

Pakollisia varusteita ovat kypärä, hansikkaat ja maila. Lisäksi suositellaan säärisuojia ja alasuojia. Maalivahdeilla on täysi jääkiekkovarustus ilman luistimia.

Säännöt 
Muuten samat kuin jääkiekossa, paitsi:

– taklaukset: ovat kiellettynä, mutta kontakti sallitaan juoksusuuntien ollessa samat

– pelissä noudatetaan ns. kelluvaa paitsiota. Pallon pitää ylittää siniviiva ennen pelaajaa, jonka jälkeen hyökkäysalue on käytettävissä aina punaviivalle asti. Paitsio purkaantuu, kun pallo ylittää punaviivan

– pallo yli laidan (pelaajan toimesta): tästä ei tuomita jäähyä vaan peli jatkuu aloituksella. Maalivahdin laukoessa yli tuomitaan jäähy normaalisti kuten jääkiekossakin

– pitkän pallon jälkeen saa suorittaa vaihdon normaalisti

– peliaika on 3x15min, on erätauon pituus 10 min

Lajin historia Suomessa 
Suomi on osallistunut lajin maailmanmestaruuskisoihin vuosina (suluissa sijoitukset) 2009 (13.), 2011 (7.), 2015 8.), 2017 (9.) ja 2019 (2.).

Ensimmäinen SM-turnaus järjestettiin vuonna 2018, jolloin mukana oli viisi joukkuetta ja seuraava vuonna 2020. Hallitseva Suomen mestarijoukkue on Peräpohjolan Poropojat Ylitorniolta.

Lajiliitto Suomen Ballhockeyliitto ry. perustettiin vuonna 2017. Se kuuluu kansainvälisen ISBHF:ään (International Street & Ball Hockey Federation).

Viitteet

Aiheesta muualla 

 SBHL (Suomen Ballhockeyliitto) kattojärjestö Suomessa.
 ISBHF (International Street & Ball Hockey Federation) Kansainvälinen kattojärjestö.

Joukkuepelit
Mailapelit
Katolinen kirkko Alankomaissa

Katolinen kirkko Alankomaissa  toimii osana maailmanlaajuista katolista kirkkoa paavin ja hänen kuuriansa hengellisessä ohjauksessa.

Organisaatio ja jäsenmäärä 
Katolinen kirkko Alankomaissa on jakautunut seitsemään hiippakuntaan sekä yhteen sotilasordinariaattiin, joka toimii asevoimissa palvelevien katolisten keskuudessa.

Vuoden 2017 lopussa katolisia oli Alankomaissa 3 769 000, mikä oli 21,9% maan väestöstä.

Lähteet

Aiheesta muualla 

 Katolisen kirkon Alankomaissa kotisivut

Katolinen kirkko maittain
Kristinusko Alankomaissa
Super Mario Maker 2

Super Mario Maker 2 on Nintendon kehittämä ja julkaisema tasohyppelypeli. Se julkaistiin Nintendo Switchille 28. kesäkuuta . Peli on jatko-osa vuonna 2015 julkaistulle Super Mario Makerille. Mikäli pelaaja haluaa jakaa kenttiä netissä tai pelata online-moninpelimoodia, peli vaatii Nintendo Switch Online -jäsenyyden. Jos pelaaja haluaa jakaa kentät muiden kanssa, on hänen suorittettava kyseinen kenttä loppuun ennen jakamista.

Pelissä on keskeisessä osassa kenttäeditori, jolla voidaan luoda omia kenttiä pelattavaksi. Pelin toinen-ei niin keskeinen rooli on myös omien Super Worldien luominen maailmaeditori.

Uusia ominaisuuksia 
Verrattuna aiempaan osaan, tässä pelissä on uudempia ominaisuuksia
 Super Mario 3D World -pelityyli, jossa on osittain erilaisia rakennuspaloja ja power-uppeja verrattuna muihin tyyleihin, sitä ei voi vaihtaa lennosta muihin tyyleihin
 Aiemmasta osasta puuttuneet kenttäteemat: aavikko, lumi, metsä ja taivas
 Aiemmasta osasta puutuneet rakennuspalat kuten mäet, vihainen aurinko, Pokey-kaktukset, Spike-viholliset, kaltevat tasanteet, ilmaan nostavat tuulipilvet ja heiluvat kourat
 Mahdollisuus muuttaa kenttä yöksi paitsi Super Mario 3D World -pelityylillä, jolloin eri kenttäteemoissa on eri ominaisuudet: nurmikkokentissä Goombat leijailevat ja 1Up-sienet muuttuvat vaarallisiksi mätäsieniksi, taivaskentissä on heikompi painovoima, aavikkokentissä tuulee, metsäkentissä vesi muuttuu vaaralliseksi myrkkyvedeksi, kummitus- ja vesikentissä näkyvyys pienenee, ilmalaivakentissä viholliset ovat hitaita ja leijailevat sekä linnakentät ovat kokonaan vedenalaisia, mutta vesivihollisilla kuten Cheep-Cheepeilla ja Bloopereilla on maafysiikat, eli ne hyppäävät
 Uusia power-uppeja: Superball Flower -kukka, jonka avulla Mario voi heittää pomppivia superpalloja kuten Super Mario Land -pelissä (vain Super Mario Bros. -pelityylillä), Master Sword -miekka, mikä muuttaa Marion Linkiksi, jolla on samat kyvyt kuin Linkilla The Legend of Zelda -pelissä (vain Super Mario Bros. -pelityylillä) ja Super Hammer -vasara, jolla Mario voi hajottaa vahvempia esteitä ja heittää palikoita luodakseen polkuja eteenpäin vaikeissa kohdissa (vain Super Mario 3D World -pelityylillä)
 Tarinatila
 Online-moninpeli
 Ninji Speedruns -moodi

Lähteet

Aiheesta muaalla 
Nintendo Suomen viralliset sivut

Japanissa kehitetyt videopelit
Mario-tasohyppelyt
Nintendon julkaisemat videopelit
Nintendo Switch -pelit
Vuoden 2019 videopelit
Jakob Scheuring

Jakob Scheuring (29. lokakuuta 1912 Odenheim, Bruchsal – 8. joulukuuta 2001 Odenheim, Bruchsal) oli saksalainen juoksija, jonka päämatka oli 200 metrin juoksu. Hänen uransa ajoittui 1930-luvun lopulle ja päättyi toisen maailmansodan aikaan.

Scheuring nousi kansalliseen tietoisuuteen vuonna 1934 saavuttaessaan menestystä kotiseutunsa Badenin alueen mestaruuskisoissa. Viimeiset rauhan kesät 1938 ja 1939 olivat Scheuringin menestysvuosia. Schuring saavutti Pariisin EM-kisoissa mestaruuden 4 x 100 metrin viestijoukkueessa yhdessä Manfred Kerschin, Gerd Hornbergerin ja Karl Neckermannin kanssa ajalla 40,9 ennen Lennart Strandbergin ankkuroimaa Ruotsia. Lisäksi hän saavutti EM-hopeaa 200 metrillä Hollannin Martinus Osendarpin voittaessa. Samana vuonna hän voitti ensimmäisen Saksan mestaruutensa 200 metrillä ja sai vielä vuosina 1939 ja 1942 Saksan mestaruudet samalla matkalla. Scheuringista tuli tähän aikaan myös vakiojäsen Saksan pikaviestijoukkueessa. Pariisin EM-kisojen pikaviestimestaruuden jälkeen heinäkuussa 1939 nelikko Erich Borchmeyer, Hornberger, Walter Hartig ja Scheuring teki 4 x 100 metrillä uuden Euroopan ennätyksen 40,1. Samoihin aikoihin Scheuring oli mukana Saksan 4 x 400 metrin joukkueessa  Hölling, Scheuring, Helmut Hamann ja Rudolf Harbig, joka paransi Euroopan ennätyksen aikaan 3.10,4.

Maailmansodan sytyttyä syksyllä 1939 urheilutoimintaa jatkettiin vielä parin vuoden ajan. Syyskuussa 1940 käydyssä kolmimaaottelussa Suomi-Ruotsi-Saksa Helsingissä Scheuring oli mukana Saksan joukkueessa. Kaikkiaan maaotteluja Scheuringille kertyi 17. Scheuring edusti vuoteen 1941 kotiseutunsa seuraa SV Ottenauta, mutta siirtyi sen jälkeen Stuttgart Kickers -seuraan. Maailmansodan kääntyessä Saksalle tappiolliseksi urheilukilpailut lopetettiin syksyllä 1942, ja vuonna 1945 päättyneen sodan jälkeen Scheuring jatkoi uraansa kansallisella tasolla. Hän saavutti vielä vuonna 1947 alueellisen Etelä-Badenin mestaruuden 100 ja 200 metrillä. 

Uransa jälkeen Scheuring toimi vielä vuosina 1946–1952 kansallisena pikajuoksuvalmentajana. Hän oli ammatiltaan parturi ja hänellä oli uransa jälkeen oma parturiliike syntymäseudullaan Odenheimissa. Scheuringin kunniaksi on Ottenaussa nimetty hänen kunniaksen urheiluhalli ja urheilukenttä.

Lähteet 
 

Saksalaiset pikajuoksijat
Vuonna 1912 syntyneet
Vuonna 2001 kuolleet
Katolinen kirkko Albaniassa

Katolinen kirkko Albaniassa  toimii osana maailmanlaajuista katolista kirkkoa paavin ja hänen kuuriansa hengellisessä ohjauksessa.

Organisaatio ja jäsenmäärä 
Katolinen kirkko Albaniassa on jakautunut viiteen hiippakuntaan, joista kaksi on arkkihiippakuntia, sekä Eteläisen Albanian apostoliseen administraatioon, joka on osa Albanian kreikkalaiskatolista kirkkoa.

Vuoden 2011 väestönlaskun mukaan katolisia oli 10,04% Albanian väestöstä. Vahvinta kirkon kannatus oli Lezhën alueella, missä siihen kuului 72,38% väestöstä, ja Shkodërin alueella, missä osuus oli 47,19%. Katolisin paikkakunta oli Shkodërissä sijaitseva Shllak, missä katolisten osuus oli 99,11%.

Lähteet

Katolinen kirkko maittain
Kristinusko Albaniassa
Kimi Linnainmaa

Kimi Linnainmaa (s. 11. huhtikuuta 1994 Espoo) on suomalainen amerikkalaisen ja kanadalaisen jalkapallon pelaaja, pelipaikaltaan laitahyökkääjä. Hän edustaa CFL-joukkue Toronto Argonautsia. Linnainmaa on ensimmäisen suomalainen kanadalaisen jalkapallon CFL-liigassa.

Linnainmaa aloitti amerikkalaisen jalkapallon 12-vuotiaana. Ensimmäisen aikuisten pääsarjaottelunsa hän pelasi Helsinki Roostersin joukkueessa kaudella 2012. Hän pelasi Roostersissa vuoteen 2018 saakka, poislukien kausi 2017 jolloin hän oli opiskelijavaihdossa Kanadassa, ja voitti tuona aikana kuusi Suomen mestaruutta. Linnainmaa osallistui keväällä 2019 CFL-liigan kansainvälisten pelaajien testileirille, josta hänelle aukeni paikka Toronto Argonautsin harjoitusleirille. Linnainmaa teki toukokuussa vuoden mittaisen ammattilaissopimuksen Argonautsin kanssa.

Lähteet

Suomalaiset amerikkalaisen jalkapallon pelaajat
Kanadalaisen jalkapallon pelaajat
Vuonna 1994 syntyneet
Elävät henkilöt
Sikkim Krantikari Morcha

Sikkim Krantikari Morcha (lyh. SKM, 'Sikkim Revolutionary Front', 'Sikkimin vallankumouksellinen rintama') on vuonna 2013 perustettu intialainen puolue. Puolueen puheenjohtajasta Prem Singh Tamangista tuli Sikkimin osavaltion pääministeri vuonna 2019 SKM:n voitettua Sikkimin osavaltiovaaleissa enemmistön. Tamang oli ennen nykyistä puoluettaan toiminut Sikkim Democratic Front -puolueessa, mutta erosi myöhemmin syytettyään entistä puoluettaan nepotismista ja johtamiskyvyn puutteesta. Tamang oli vankilassa 2017-2018 syytettynä hallituksen varojen väärinkäytöstä.

Intian kansanpuolue yritti liittoutua SKM:n kanssa Sikkimin osavaltiovaalien 2019 edellä, mutta liittoa ei syntynyt. Sikkimin lainsäädäntökokouksen 32 paikasta 17 meni SKM:lle, loput 15 kilpailevalle Sikkim Democratic Front -puolueelle. SKM:n sai Sikkimin osavaltion ainoan paikan Intian parlamentin alahuoneeseen.

Vaalimenestys

Intian parlamenttivaaleissa

Sikkimin osavaltiovaaleissa

Lähteet

Intialaiset puolueet
Nomad Nur-Sultan

Nomad Astana (vuosina 2019–2022 Nomad Nur-Sultan (, ) on kazakstanilainen jääkiekkoseura, joka on kotoisin Astanasta. Seura toimii KHL-joukkue Barys Astanan farmijoukkueena.

Joukkue kaudella 2022–2023

Joukkueenjohto 
 Päävalmentaja: Aleksander Visotski 
 Apuvalmentaja: Pavel Glotov 
 Maalivahtivalmentaja: Pavel Bessonov 

Lähde: EliteProspects

Lähteet 

Kazakstanilaiset jääkiekkoseurat
VHL-seurat
Hölö-Mörkön seurakunta

Hölö-Mörkön seurakunta () on Ruotsin kirkon seurakunta, joka kuuluu Strängnäsin hiippakuntaan ja Södertäljen rovastikuntaan.

Seurakunta sijaitsee Södertäljen kunnassa Tukholman läänissä.

Historia 
Seurakunta perustettiin vuonna 2010, jolloin Hölön seurakunta ja Mörkön seurakunta yhdistyivät.

Kirkot 
 Hölön kirkko 
 Mörkön kirkko

Aiheesta muualla 
 Hölö Mörkö församling 

Strängnäsin hiippakunta
Ruotsin kirkon seurakunnat
Södertäljen kunta
Mukbang

Mukbang (; kirjaimellisesti syömislähetys) on suoratoisto-ohjelma, jossa seurataan henkilön syömistä. 
Ensimmäiset mukbang-ohjelmat alkoivat eteläkorealaisessa AfreecaTV-suoratoistopalvelussa, mutta ilmiö on sittemmin levinnyt muun muassa YouTubeen.
Laajaan suosioon se nousi vuoden 2015 tienoilla.

Mukbang-ohjelmassa pääosassa on isäntä, joka syö yksin tai seurassa ja kommunikoi jatkuvasti katsojan kanssa.
Yhdeksi syyksi ilmiön suosiolle on esitetty yksinäisyyttä  – Koreassa syödään perinteisesti yhdessä jaetuilta lautasilta.

Nimitys mukbang on yhdistelmä koreankielisistä sanoista meokneun (, ’syöminen’) ja bangsong (, ’lähetys’).

Lähteet 

Eteläkorealainen kulttuuri
Ruoka ja juoma
Koreankieliset sanat ja sanonnat
YouTube
Pesäpallon maailmancup 2019

Pesäpallon maailmancup 2019 oli järjestyksessään kymmenes Pesäpallon maailmancup, joka järjestettiin Intian Punessa 26.–30. marraskuuta 2019. Turnaus pelattiin marraskuun lopussa, koska loppusyksystä on otolliset olosuhteet pesäpallon pelaamiselle.

Suositut pesäpallokentät sijaitsevat Punen keskustan lähellä, osa ainoastaan kävelymatkan päässä toisistaan. Lisäksi käytettävissä on vaihtoehtoinen alue 15 kilometrin päässä, jonka kentistä monet ovat tasaisia ja tilavia hiekkakenttiä. Osa kentistä on ruohokenttiä.

Taustaa 
Pesäpalloa on pelattu Intiassa jo muutaman vuoden ajan. Tuhannet intialaiset ovat opetelleet pesäpallon perusteet internetin kautta.

Turnauksen vastuuhenkilö ja Intian pesäpalloliiton puheenjohtaja Chetan Pagawad toivoo, että Intia pystyisi haastamaan kaikki aiemmat mestaruuden voittaneen Suomen jokaisessa sarjassa.

Kisoihin osallistuivat ensikertalaisina Nepal miesten turnaukseen sekä Bangladesh jokaiseen turnaukseen. Näistä kahdesta Bangladesh järjesti sekajoukkuekilpailun alkulohkopeleissä jymy-yllätyksen voittamalla Suomen 12–10, aiheuttaen tälle ensimmäisen tappion Pesäpallon maailmancupissa. Bangladesh oli myös edennyt finaaliin sekä naisten että sekajoukkueiden turnauksissa.

Suomi voitti kaikkissa kolmessa turnauksessa kultaa, myös sekajoukkueiden turnauksessa, huolimatta lohkopeleissä tulleesta shokkitappiosta. Suomen ohella ainoastaan Bangladesh onnistui voittamaan kaikissa kolmessa turnauksessa mitalin (kaksi hopeata ja yhden pronssin).

Osallistuvat maat

Miehet

-Länsi

Aasialaisten sekajoukkue

Naiset

-Länsi

Sekajoukkueet

Mahdolliset muut osallistujat, joista osa ei lopulta osallistunut ollenkaan

Turnaukset

Miehet

Alkulohko

* Intia ja Sveitsi olivat jo varmistuneet lohkon sijoille 2 ja 3, joten ottelu pelattiin suoraan välieränä

Pudotuspelit

Välierät

Pronssiottelu

Finaali

Naiset

Alkulohko

Pudotuspelit

Pronssiottelu

Finaali

Sekajoukkueet

Alkulohko

* Kyseessä on ensimmäinen Suomen tappio Pesäpallon maailmancupissa.

Pudotuspelit

Välierät

Pronssiottelu

Finaali

Lopputulokset

Miesten turnaus

Naisten turnaus

Sekajoukkueitten turnaus

Lähteet

Pesäpallon maailmancup
Vuoden 2019 pesäpallo
Romeo Sacchetti

Romeo Sacchetti (s. 20. elokuuta 1953 Altamura) on italialainen koripallovalmentaja ja kilpauransa päättänyt koripalloilija.

Pelaajana Sacchetti saavutti Italian maajoukkueessa olympiahopeaa Moskovassa 1980, Euroopan mestaruuden Ranskassa 1983 ja EM-pronssia Länsi-Saksassa 1985. Valmentajanurallaan hän on toiminut päävalmentajana muun muassa Italian pääsarjassa ja Italian maajoukkueessa.

Elämä ja ura 

Isona laitahyökkääjänä pelannut Sacchetti saavutti Italian miesten maajoukkueessa olympiahopeaa Moskovassa 1980, Euroopan mestaruuden Ranskassa 1983 ja EM-pronssia Länsi-Saksassa 1985. Hän kuului maajoukkueen kokoonpanoon myös muun muassa Los Angelesin kesäolympialaisissa 1984 ja Espanjan MM-kilpailuissa 1986. Yhteensä Sacchetti pelasi Italian maajoukkueessa 132 ottelua ja teki niissä 945 pistettä.

Pelaajauransa jälkeen Sacchetti on tehnyt pitkän valmentajanuran. Dinamo Basket Sassarissa hän juhli Italian mestaruutta, Italian cup-mestaruutta ja Italian supercupin mestaruutta. Syksyllä 2017 EM-kilpailujen jälkeen hän nousi Italian maajoukkueen päävalmentajaksi. Kesästä 2017 lähtien hän on valmentanut myös italialaista Guerino Vanoli Basketia.

Sacchettin poika Brian Sacchetti on myös koripalloilija, joka on pelannut Italian maajoukkueessa ja voittanut maan mestaruuden. Sacchettin tytär asuu suomalaisen aviomiehensä kanssa Helsingissä.

Lähteet 
 Valmentajaprofiili euroleague.net 
 Valmentajaprofiili Legabasket 
 Pelaajaprofiili Legabasket 
 Romeo Sacchetti Bio, Stats, and Results Olympics at Sports-Reference.com

Viitteet

Aiheesta muualla 

Italialaiset koripalloilijat
Italialaiset koripallovalmentajat
Italialaiset olympiamitalistit
Vuonna 1953 syntyneet
Elävät henkilöt
Australian ralli 2009

Australian ralli 2009 (virallisesti 20. Repco Rally Australia 2009) oli Rallin MM-sarjan kauden 2009 10. osakilpailu, joka ajettiin 4.–6. syyskuuta.

Tulokset

Lähteet

Aiheesta muualla 

MM-rallikausi 2009
Australian ralli
Katalonian ralli 2009

Katalonian ralli 2009 (virallisesti 45. RallyRACC Catalunya – Costa Daurada 2009) oli Rallin MM-sarjan kauden 2009 11. osakilpailu, joka ajettiin 2.–4. lokakuuta.

Tulokset

Lähteet 

MM-rallikausi 2009
Katalonian ralli
Kyproksen ralli 2009

Kyproksen ralli 2009 (virallisesti 38. FxPro Cyprus Rally 2009) oli Rallin MM-sarjan kauden 2009 kolmas osakilpailu, joka ajettiin 13.–15. maaliskuuta.

Tulokset

Muuta 
 Petter Solberg World Rally Teamin ensimmäinen palkintokorokesija.

Lähteet

Aiheesta muualla 

MM-rallikausi 2009
Kyproksen ralli
Yuvajana Sramika Rythu Congress Party

Yuvajana Sramika Rythu Congress Party (lyh. YSR) on intialainen vuonna 2011 perustettu puolue. Puolueen perustaja Y. S. Jaganmohan Reddy oli entinen kongressipuolueen poliitikko ja parlamentin alahuoneen jäsen vuosina 2009–2010. Reddy vastusti kongressipuolueen vaaliliiton, yhdistyneen edistyksellisen allianssin, suunnitelmaa luoda Telanganan osavaltio, jonka alue olisi ennen ollut osa Andhra Pradeshia.

Andhra Pradeshin osavaltiovaalit 2014 oli puolueelle tappio: se sai 67 paikkaa 175:stä. Vuoden 2019 vaaleissa YSR sai suuren voiton, jonka seurauksena puolueen johtajasta, Reddystä, tuli Andhra Pradeshin pääministeri.

Vaalimenestys

Intian parlamenttivaaleissa

Andhra Pradeshin osavaltiovaaleissa

Lähteet

Intialaiset puolueet
Portugalin ralli 2009

Portugalin ralli 2009 (virallisesti 43. Vodafone Rally de Portugal 2009) oli Rallin MM-sarjan kauden 2009 neljäs osakilpailu, joka ajettiin 2.–5. huhtikuuta.

Tulokset

Lähteet

Aiheesta muualla 

MM-rallikausi 2009
Portugalin ralli
Kellot soi

Kellot soi on suomalainen komediasarja, jossa seurataan kuvitteellisen Pisakallion koulun opettajien, rehtorin ja sivistystoimenjohtajan edesottamuksia yhden lukuvuoden ajan. Sarjan pääosissa näyttelevät Minttu Mustakallio, Laura Malmivaara ja Lari Halme. Sarjan ovat käsikirjoittaneet Marjo Vento ja Sari Vento, jotka ovat aiemmin kirjoittaneet Ylen Kätevä emäntä -sarjaa. Sarjan 10-osainen ensimmäinen tuotantokausi julkaistiin Yle Areenassa 8. elokuuta 2019 ja sen esittäminen Yle TV2:lla alkaa 12. elokuuta 2019.

Yle haki sarjalle tuotantoyhtiötä kilpailutuksen kautta alkuvuodesta 2018, jonka myötä tuotantoyhtiö Aito Media tuotti sarjan. Ylellä on ensimmäisen kauden jälkeen optio yhdestä–kahdesta jatkotuotantokaudesta.

Rooleissa

Pääosissa

Sivuosissa

Jaksot

Lähteet 

2010-luvun televisiosarjat
Suomalaiset televisiosarjat
Suomalaiset komediasarjat
Yle TV2:n televisio-ohjelmat
Argentiinan ralli 2009

Argentiinan ralli 2009 (virallisesti 29. Rally Argentina 2009) oli Rallin MM-sarjan kauden 2009 viides osakilpailu, joka ajettiin 23.–26. huhtikuuta.

Tulokset

Muuta 
 Nasser Al-Attiyahin ensimmäinen piste.

Lähteet 

MM-rallikausi 2009
Argentiinan ralli
Sardinian ralli 2009

Sardinian ralli 2009 (virallisesti 6. Rally d’Italia Sardegna 2009) oli Rallin MM-sarjan kauden 2009 kuudes osakilpailu, joka ajettiin 22.–24. toukokuuta.

Tulokset

Lähteet 

MM-rallikausi 2009
Sardinian ralli
Heikki Löppönen

Heikki Löppönen on audiologi ja audiologian professori (2006–) Kuopion yliopistollisessa sairaalassa (KYS).

Teokset 
 Löppönen, Heikki (1991): High-frequency electric bone-conduction audiometry. Acta Universitatis Ouluensis, Series D, Medica 228. ISBN 951-42-3136-8.

Lähteet 

Suomalaiset lääkärit
Suomalaiset professorit
Itä-Suomen yliopiston professorit
Elävät henkilöt
Liikennekartio

Liikennekartiot käyvät varoitusmerkiksi erilaisiin tilanteisiin, kuten tilanrajauksiin esim. katutöitä tehdessä. Liikennekartioihin voi kiinnittää lisäketjun, jolla kartioita voidaan tehdä isommiksi.

Lähteet

Aiheesta muualla 

Liikenne
GeoGuessr

GeoGuessr on internetissä toimiva online-peli, missä rekisteröityneet käyttäjät pystyvät liikkumaan kartalla tarkoituksenaan selvittää tai arvata kyseisen paikan sijainti. Käyttäjä saa pisteitä sen mukaan, kuinka lähelle tämä osuu paikan selvittämisessä. Peli julkaistiin vuonna 2013.

Google Street View mahdollistaa GeoGuessrissa näkyvät kartat. Käyttäjä pystyy liikkumaan kartalla eteen ja taakse, samalla tavalla kuin Google Mapsissakin.

Pelin on kehittänyt Anton Wallén.

Pelaaminen 
Klassinen (Classic) GeoGuessrin pelimuoto sisältää viisi kierrosta joista jokaisessa pelaaja yrittää arvata sijaintinsa Googlen karttanäkymällä. Pelaaja saa sitä enemmän (enintään 5000 pistettä) pisteitä mitä lähemmäksi oikeaa sijaintia hän arvaa. Pelien arvattavat sijainnit voivat olla joko pelin tuottamia satunnaiskarttoja tai käyttäjien luomia.

Battle Royale on usean pelaajan peli jossa arvataan maita tai paikkoja. Pelissä karsiutuu joka kierroksella heikoiten arvannut pois pelistä. Kaksintaistelussa (Duel) kaksi vastustajaa pelaa toisiaan vastaan. Explorer-yksinpelissä saa palkintoja arvaamalla paikkoja yksittäisessä maassa. Maakohtaisten pelien lisäksi tarjolla on myös maailmanlaajuisia ja kaupunkikohtaisia pelejä ja muun muassa pelejä, jossa arvataan kuuluisia nähtävyyksiä. GeoGuessrissä on myös päivittäinen Daily Challenge -peli ja viikottaisia turnausmuotoisia pelejä.

Vuonna 2022 GeoGuessriin lisättiin Quiz-pelimuoto, joka yhdistää katunäkymäpelin ja perinteiset tietokilpailukysymykset.

Pelinäkymä 
Pelaajan näkymässä kartta on Googlen katunäkymän kartta lisättynä kompassilla. Pelaaja voi siirtyä kartalla, lähentää kuvaa ja kääntyä eri suuntiin Googlen karttanäkymän ominaisuuksien mukaisesti. Vaikeimmissa pelimuodoissa näitä ominaisuuksia on voitu poistaa käytöstä. Kuvaruudun pienempään karttanäkymään pelaaja tekee pelissä arvauksensa sijainnista.

Strategiat 
Pelissä menestymiseen voidaan hyödyntää monia eri näkymän antamia tietoja. Näitä ovat muun muassa katukyltit, kasvillisuuden ja maaperän laatu, autojen rekisterikilvet, sähkötolpat, tiemerkit ja teiden viivat. Arvauksessa voidaan hyödyntää myös Googlen kartasta saatavia meta-tietoja kuten kartassa mahdollisesti näkyvää osaa kuvausautosta ja eri maiden kuvissa olevia poikkeamia kuten taivaalla näkyviä kuvioita.

Versiot 
GeoGuessriä voi pelata joko ilmaisversiona tai maksullisena. Ilmaisversiossa peliä voi pelata viisi minuuttia 15 minuutin välein.

Lähteet 

Vuoden 2013 videopelit
Selainpelit
Madhva

Madhva ( noin 1238 — noin 1317, myös Madhvacharya, Madhva Acharya, Pūrna Prajña tai Ānanda Tīrtha) oli hindufilosofi, ja vaishnavismin Dvaita-suuntauksen perustaja.  Hän piti itseään tuulen jumala Vayun avatarina. Hänen mukaansa Vedanta-kirjoitusten ytimessä on dualisimi, perustavanlaatuinen ero sen välillä, mikä on yksilö itse atman, ja mikä on perimmäinen totuus, brahman. 

Dualismissaan Madhva hylkäsi Adi Shankaran ajatuksen yksilön ja totuuden ykseydestä. Hän oli myös voimakkaasti sitä mieltä, että tieto on suhteellista, ei absoluuttista. Madhvan elinaikana hindut uskoivat yleisesti jälleensyntymiseen, ja että ihminen saattoi päästä pois jälleensyntymisten ketjusta pelastukseen. Madhva uskoi että vaihtoehtona on myös kadotus ja kiirastuli.

Madhva kielsi seuraajiltaan devadasit, eli seksuaalisia palveluksia pyhissä paikoissa tarjoavat naiset, ja suositteli veriuhrien sijaan taikinasta leivottujen hahmojen uhraamista. Hän julkaisi 37 teosta sanskriitin kielellä. Useimmat niistä ovat hindujen pyhien kirjoitusten selityksiä.

Lähteet 

Hindulaisuus

1200-luvulla syntyneet
1300-luvulla kuolleet
Seulonnan keskeiset artikkelit
Muugan satama

Muugan satama () on Virossa Tallinnan koillispuolella Muuganlahden rannalla sijaitseva tavarasatama.

Se on Viron suurin tavarasatama, jonka kautta kulkee noin puolet maan tavaraliikenteestä. Sataman omistaa Tallinna Sadam -yhtiö. Satama sijaitsee Maardun kaupungin sekä Viimsin ja Jõelähtmen kuntien alueella viitisentoista kilometriä Tallinnan keskustasta koilliseen.

Tavaraliikenteen lisäksi sataman kautta on vähäisessä määrin matkustajaliikennettä: Eckerö Line aloitti matkustaja- ja rahtiliikenteen Muugasta Helsingin Vuosaareen kesäkuussa 2019. Vastaavasti Tallink alkoi kuljettaa rahdin lisäksi henkilöautoja matkustajineen kesäkuun puolessavälissä 2019.

Lähteet

Aiheesta muualla 

Viron satamat
Maardu
Jõelähtme
Viimsi
Säviän koulu

Säviän koulu on Pielaveden Säviän kylässä toimiva alakoulu (luokka-asteet 0–6).

Vuonna 2016 koulua kävi 66 peruskoululaista.

Lähteet 

Pielaveden oppilaitokset
Suomen peruskoulut
PCS-kuvat

PCS-kuvat (Picture communication symbols) (PCS) on kuvakokoelma, jossa suuri määrä väri- ja mustavalkoisia piirroskuvia. PCS-kuvat loi Mayer-Johnson USA:sa. Kuvat on alkuperin kehitetty teknisiä apuvälineitä varten, mutta tällä hetkellä yksi yleisimmistä AAC menetelmissä käytetty kuvapankki. PCS-kuvat ovat konkreettisempia kuin Blisskielen sanat tai Piktogrammit mutta yksinkertaisempia valokuvat. Kuvat ovat luonteelta hyvin ikonisia.  PCS-kuvia käytetään kommunikointikansiossa ja kommunikointitauluissa

Lähteet 

Puhetta tukeva ja korvaava kommunikaatio
Keiteleen terveysasema

Keiteleen terveysasema on pohjoissavolaisessa Keiteleen kunnassa toimiva julkisen palvelun terveysasema. Terveysaseman toiminnasta vastaa Pohjois-Savon sairaanhoitopiirin Kysteri-liikelaitos.

Terveysaseman palvelee yleensä arkisin kello 8-16, perjantaisin kello 15 saakka. Arki-iltaisin kello 16–18 ja viikonloppuisin kello 8–18 on akuuttivastaanotto Keiteleen terveysasemalla tai naapurikunnassa Pielaveden terveysasemalla. Myöhäisiltapäivän ja viikonloppupäivien päivystysajat ovat avoinna myös naapurikuntien asukkaille (Pielavesi, Tervo, Vesanto). 

Iltaisin ja öisin päivystyspalvelut ovat saatavilla Kuopion yliopistollisen sairaalan päivystyksestä (Puijonlaaksontie 2, Kuopio, C-ovi).

Lähteet

Aiheesta muualla
Vastaanotto - Lääkärin, sairaanhoitajan ja terveydenhoitajan vastaanotot (keitele.fi)

Keiteleen rakennukset ja rakennelmat
Suomen terveysasemat, terveyskeskukset ja terveyskeskuspäivystykset
Pohjois-Savon sairaanhoitopiiri